**Ministru kabineta noteikumu projekta** **“Grozījumi Ministru kabineta 2013.gada 2.aprīļa noteikumos Nr.181 “Norvēģijas finanšu instrumenta 2009.–2014.gada perioda programmas “Inovācijas “zaļās” ražošanas jomā” īstenošanas kārtība”** **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2013.gada 2.aprīļa noteikumos Nr.181 “Norvēģijas finanšu instrumenta 2009.-2014.gada perioda programmas “Inovācijas “zaļās” ražošanas jomā” īstenošanas kārtība” (turpmāk – noteikumu projekts) izstrādāts, ievērojot 2013.gada 21.februārī noslēgto Norvēģijas finanšu instrumenta 2009.-2014.gadam programmas līgumu starp Norvēģijas Ārlietu ministriju un Latvijas Republikas Finanšu ministriju (turpmāk – Programmas līgums) 2.9.punktu.  Tiesību akta izdošanas tiesiskais pamats ir Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gadam perioda vadības likuma (2012.gada 26.janvāra redakcijā) 8.panta pirmā daļas 10.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Norvēģijas finanšu instrumenta 2009.-2014.gada perioda programmas “Inovācijas “zaļās” ražošanas jomā” (turpmāk – Programma) veiktajām finansējuma pārdalēm, 2015.gada 9.decembrī ir veikti grozījumi Programmas līgumā un tā pielikumos. Programmas līguma grozījumi ietver finansējuma pārdali starp aktivitātēm (daļa no projektu konkursu ietaupījumiem tiek pārcelti uz pirmsinkubācijas un inkubācijas pakalpojumiem) un tiek izveidota jauna programmas aktivitāte “papildu pasākumi”, lai nodrošinātu Programmas īstenošanu, labās prakses pārņemšanu esošā perioda īstenošanai un, plānojot jauno periodu, stiprinātu sadarbību starp citiem Norvēģijas finanšu instrumenta saņēmējvalstu Programmas apsaimniekotājiem vai līdzīgām iestādēm saņēmējvalstīs un Norvēģijā, kā arī starptautiskām organizācijām. Papildu pasākumu aktivitātes ir attiecināmas, ja tās organizē Programmas apsaimniekotājs un/vai cita institūcija, tai skaitā, Latvijas Investīciju un attīstības aģentūra, kurai ir nodota daļa no programmas īstenošanas funkcijām. Jēdziens “cita institūcija” ir Noteikumos par Norvēģijas finanšu instrumenta ieviešanu 2009.-2014. gadā lietotais jēdziens. Cita institūcija var būt citas Norvēģijas finanšu instrumenta saņēmējvalsts institūcija, kas veicina un īsteno programmas mērķu sasniegšanu konkrētajā saņēmējvalstī, savukārt Latvijā “cita institūcija” – valsts iestāde vai tās pakļautībā esoša tiešās pārvaldes iestāde, kas īsteno kādu Norvēģijas finanšu instrumenta finansētu programmu Latvijā.  Ņemot vērā iepriekš noteiktā projekta līdzfinasējuma saņēmēja valdes lēmumu, 2015.gada 20.jūlijā Programmas Finanšu instrumenta birojs apstiprināja Programmas līguma grozījumus, paredzot, ka iepriekš noteiktā projekta ietvaros paredzētais finansējuma atbalsts 315 000 EUR aktivitātei “rekonstrukcija un iekārtu iegāde” tiek atcelts. Ievērojot iepriekš noteiktā projekta līdzfinansējuma kapacitāti un ierosinātos iepriekš noteiktā projekta līguma grozījumus, ir nolemts rekonstrukcijai paredzēto summu pārdalīt starp iepriekš noteiktā projekta aktivitātēm “Pirmsinkubācijas pakalpojumu sniegšana” un “Inkubācijas pakalpojumu sniegšana”.  Pamatojoties uz donorvalsts 2015.gada 26.maija lēmumu par iespēju pagarināt Programmas projektu īstenošanas termiņus līdz 2017.gada 30.aprīlim, ir apstiprināti 24 programmas projektu īstenošanas termiņu pagarinājumi, t.sk. iepriekš noteiktā projekta un 19 neliela apjoma grantu shēmas projektu pieprasījumi par īstenošanas termiņu pagarinājumiem. Saskaņā ar 2015.gada 20.jūlija Programmas līguma grozījumiem, kas paredzēja neliela apjoma grantu shēmas pieejamā finansējuma palielināšanu līdz donorvalsts atļautajai robežai – 20% no Programmas attiecināmajiem izdevumiem, ir nepieciešams palielināt pieejamo finansējumu inkubācijas pakalpojumu nodrošināšanai, kas ir viena no aktivitātēm neliela apjoma grantu shēmas ietvaros, ko saņem visi neliela apjoma grantu shēmas projektu īstenotāji. Inkubācijas pakalpojumus nodrošina iepriekš noteiktā projekta līdzfinansējuma saņēmējs SIA “Green Industry Innovation Center”.  Kopš iepriekš noteiktā projekta īstenošanas uzsākšanas, interese par pirmsinkubācijas pakalpojumiem ir liela. Laika posmā no 2014.gada 7.jūlija līdz 2015.gada oktobrim, ir bijuši 5 pirmsinkubācijas biznesa ideju uzsaukumi un ir iesniegtas 379 biznesa idejas, no kurām 81 ir atbalstītas. Turklāt, kā liecina neliela apjoma grantu shēmas iesniegtie projektu iesniegumi, tad vidēji 50% no apstiprinātajiem projektu iesniegumiem ir saņēmuši pirmsinkubācijas pakalpojumus, kas liecina par pozitīvu pirmsinkubācijas pakalpojumu ietekmi uz tālāko biznesa ideju attīstīšanos. Līdz ar to veikmīgai Programmas īstenošanai tiek veikta papildu finansējuma pārdale pirmsinkubācijas fonda palielināšanai.  Pēc finansējuma pārdales un iepriekš noteiktā projekta kopējā budžeta palielināšanas, piešķirot finansējumu pirmsinkubācijas un inkubācijas pakalpojumu nodrošināšanai, tiks sniegti papildu atbalsti pirmsinkubācijas pakalpojumu nodrošināšanai. Pirmsinkubācijas pakalpojumu saņēmējus atlasīs iepriekš noteiktā projekta īstenotāja rīkotajos publiskajos uzsaukumos par biznesa ideju iesniegšanu pirmsinkubācijas pakalpojumu saņemšanai, tādējādi veicinot jaunu komercdarbības aktivitāšu uzsākšanu un biznesa ideju īstenošanai tās agrīnās attīstības fāzē, un sekmētu investīciju piesaisti biznesa idejas attīstīšanai un komercdarbības paplašināšanai. Iepriekš noteiktā projekta līdzfinansējuma saņēmēja vadības un administratīvo funkciju nodrošināšanai papildu finansējums netiks piešķirts.  Citi atbalsti Programmas ietvaros netiks sniegti.  Vienlaicīgi ar donorvalsts lēmumu pagarināt Programmas projektu īstenošanas termiņus, tiek pagarināts Programmas ieviešanas termiņš līdz 2017.gada 31.decembrim.  Lai efektīvāk izmantoto Programmas finansējumu un palielinātu rezultatīvos rādītājus, steidzami nepieciešams veikt sekojošus grozījumus:  1) Lai nodrošinātu noteikumos ietverto normu atbilstību Komisijas regulas Nr. 1407/2013 nosacījumiem:   * Papildināti noteikumi ar nosacījumiem, kas izriet no Komisijas regulas Nr.1407/2013 1.panta 2.punkta, par darbību vai izmaksu nošķiršanu gadījumā, ja atbalsta pretendents darbojas gan izslēgtajās nozarēs, gan citās nozarēs vai darbības jomās, uz ko attiecas Komisijas regulas Nr. 1407/2013 darbības joma; * Precizēta atbalsta kumulācijas norma, ievērojot Komisijas regulas Nr. 1407/2013 5.panta 1.un 2.punkta nosacījumus; * Precizēta grūtībās nonākuša uzņēmuma definīcija, ievērojot Komisijas regulas Nr. 1407/2013 4.panta 3.punkta a apakšpunktu; * Papildināta Komisijas regulas Nr. 1407/2013 8.panta un 7.panta 4.punkta nosacījumi par de minimis atbalsta piešķiršanas termiņa noteikšanu, nepārsniedzot programmas noteikto projektu īstenošanas termiņu. Noteikumu projekta 6.,7.,8. un 9.punkts).   2) Lai veicinātu Programmas īstenošanu un nodrošinātu labās pieredzes apmaiņu starp citiem Norvēģijas finanšu instrumenta saņēmējvalstu Programmas apsaimniekotājiem un līdzīgām iestādēm, un starptautiskām organizācijām, kā arī veicinātu kvalitatīvu projektu īstenošanu, t.sk. nodrošinātu Programmas līdzekļu apguvi, ir nepieciešams veikt grozījumus šajos noteikumos, palielinot pieejamo budžetu divpusējo sadarbības pasākumu organizēšanai, paredzot jaunu aktivitāti “Programmas apsaimniekotāja papildu pasākumi, kā arī lai palielinātu pirmsinkubācijas un inkubācijas fondu. (Noteikumu projekta 1., 2., 3., 14. un 16.punkts).  3) Atbilstoši Donorvalsts 2015.gada 26.maija lēmumam dot iespēju īstenot Programmas atbalstītos projektus līdz 2017.gada 30.aprīlim, ir nepieciešams veikt grozījumus šajos noteikumos un pagarināt Programmas īstenošanas termiņu, vienlaicīgi pagarinot Programmas izmaksu attiecināmības periodu līdz 2017.gada 31.decembrim. (Noteikumu 4.punkts).  4) Ņemot vērā, ka donorvalsts kā donorvalsts kā vienu no Norvēģijas finanšu instrumenta mērķiem ir izvirzījusi attiecību stiprināšanu starp Norvēģiju un saņēmējvalstīm, rīkojot un piedaloties konferencēs, semināros, forumos un citos Programmas atbalstītos divpusējās sadarbības aktivitātēs, tad ar Programmas atklāta konkursa ietvaros radušos finansējuma atlikumu tiek palielināts arī divpusējās sadarbības fonds. Un atbilstoši 2015.gada 9.decembra Programas līguma grozījumiem, tiek palielināts komandējuma izdevumu apmērs vienai personai, kā arī pasākuma organizēšanas maksimālās izmaksas. (Noteikumu 11. un 12.punkts).  5) Atbilstoši 2015.gada 20.jūlija grozījumiem Programmas līgumā, Finanšu instrumenta birojs ir akceptējis aktivitātes “rekonstrukcija un iekārtu iegāde” atcelšanu, jo pēc Programmas līgumu grozījumu spēkā stāšanās iepriekš noteiktais projekta atbalsta intensitāte ir 100%. Līdz tam tika paredzēts, ka donorvalsts aktivitāti "rekonstrukcija un iekārtu iegāde” atbalstīs 50%, savukārt iepriekš noteiktā projekta īstenotājs nodrošinās atlikušos 50% no līdzekļiem, kas nebūtu saistīts ar jebkādu atbalstu. Līdz ar to iepriekš noteiktais projekts tika atbalstīts ar atbalsta intensitāti 86,29%. Līdz ar to ir nepieciešams veikt normatīvā regulejuma aktualizāciju un svītrot ar rekonstrukciju, jauna aprīkojuma un jaunu iekārtu iegādi saistīto regulējumu. (Noteikumu 5., 15., 17., 18., 19., 20., 21., 22., 23., 24., 25., 26. un 29.punkts).  6) Atbilstoši iepriekš noteiktā projekta īstenošanas termiņa pagarinājumam līdz 2017.gada 30.aprīlim, tiek pagarināts iepriekš noteiktā projekta noslēguma iesniegšanas pārskata termiņš ne vēlāk kā līdz 2017.gada 15.jūnijam Noteikumu 28.punkts).  7) Lai nodrošinātu normatīvajos aktos atbilstošu terminu izmantošanu, tiek veikti tehniski precizējumi. (Noteikumu 10.punkts).  8) Lai nodrošinātu iespēju Norvēģijas industriālās attīstības korporācijas “SIVA” donrvalsts partnerim saņemt avansa maksājumu līdz 35% apmēram, Noteikumi tiek papildināti ar regulējumu, kas piešķir tiesības saņemt avansu līdzīgi kā tas ir atļauts citām Programmas aktivitātēm, kā arī dodot tiesības zaļo tehnoloģiju inkubatoram saņemt avansu pirmsinkubācijas pakalpojumu nodrošināšanai (Noteikumu 27.punkts). |
| 3. | Projekta izstrādē iesaistītās institūcijas | Noteikumu projekts ir izstrādāts sadarbojoties ar Programmas donorvalsts partneri Norvēģijas Karalistes valsts uzņēmumu „Innovation Norway”, kā arī LIAA. |
| 4. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Komersanti – projektu īstenotāji, ar kuriem noslēgti līgumi par programmas atbalstīto projektu īstenošanu, jo īpaši iepriekš noteiktā projekta klienti – pirmsinkubācijas un inkubācijas pakalpojumu saņēmēji. Ņemot vērā, ka veiktie grozījumi ir labvēlīgāki projektu īstenotājiem, tai skaitā, iepriekš noteiktā projekta klientiem, tad izmaiņas Noteikumos negatīvi neietekmēs nevienu no sabiedrības mērķa grupām. Tieši pretēji, tiks radīta labvēlīgāka vide tām jaunajām biznesa idejām, kas atrodas vēl sākuma stadijā un kuras ir jāattīsta, tādējādi īstenojot arī Eiropas mazo uzņēmumu hartā noteiktos principus, par kuru ieviešanu ir atbildīga Ekonomikas ministrija. Ar papildu finansējumu pirmsinkubācijas pakalpojumu nodrošināšanai, tiek veicināta pozitīva vide biznesa ideju attīstīšanai. | | | | |
| 2. | Tiesiskā regulējuma ietekme uz tautsaimniecību un administratīvo slogu | | Noteikumu projekts paredz palielināt Ministru kabineta 2013.gada 2.aprīļa noteikumu Nr.181 „Norvēģijas finanšu instrumenta 2009.-2014.gada perioda programmas „Inovācijas „zaļās” ražošanas jomā” īstenošanas kārtība” (turpmāk – Programma), pirmsinkubācijas apakalpojumiem pieejamo atbalstu, lai atbalstītu vēl aptuveni 70 biznesa idejas. Atbilstoši ar Programmas projektu īstenošanas termiņu pagarinājumiem, tiek pagarināti neliela apjoma grantu shēmas projektu īstenošanas termiņi. Ar 2015.gada 20.jūlija donorvalsts lēmumu tika palielināts neliela apjoma grantu shēmas pieejamais fonds līdz atļautajam maksimumam, tādējādi atbalstot vairākus projektu iesniedzējus, līdz ar to ir nepieciešams papildu finansējums inkubācijas pakalpojumu nodrošināšanai. Nepieciešamais papildu finansējums tiek pārdalīts no iepriekš noteiktā projekta ietvaros paredzētās aktivitātes “rekonstrukcija un iekārtu iegāde” un no atklāta projektu konkursa radušās finansējuma atlikuma, tādējādi palielinot inkubācijas pakalpojumu nodrošināšanai nepieciešamo finansējumu.  Tāpat tiek palielinātas programmas vadības izmaksas, iekļaujot finansējumu papildu pasākumiem, kā arī papildinot pieejamo finansējumu divpusējās sadarbības aktivitāšu īstenošanai, lai Norvēģijas finanšu instrumenta 2009.-2014.gada perioda ietvaros nodrošinātu pieredzes apmaiņu starp citiem Norvēģijas finanšu instrumenta saņēmējvalstu Programmu apsaimniekotājiem, saistītajām organizācijām un aģentūrām, kā arī veicinātu sadarbības tīkla veidošanos, zināšanu, tehnoloģiju un labākas prakses piemēru apmaiņas veicināšanu.  Pārdalot finansējumu strap Programmas aktivitātēm, Programmas īstenošanai piešķirtais Latvijas valsts budžeta līdzfinansējums 10% apmērā no kopējā Programmas budžeta nemainās.  Noteikumu projekts neparedz tādas izmaiņas spēkā esošajā regulējumā, kura rezultātā paaugstinātos vai samazinātos administratīvais slogs potenciālajiem projekta iesniedzējiem. | | | | |
| 3. | Administratīvo izmaksu monetārs novērtējums | | Projekts šo jomu neskar. | | | | |
| 4. | Cita informācija | | Nav. | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2016** | | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| **1** | | **2** | | **3** | **4** | **5** | **6** |
| 1. Budžeta ieņēmumi: | | 0 | | 0 | 0 | 0 | NA |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | | 0 | 0 | 0 | NA |
| 1.2. valsts speciālais budžets | | 0 | | 0 | 0 | 0 | NA |
| 1.3. pašvaldību budžets | | 0 | | 0 | 0 | 0 | NA |
| 2. Budžeta izdevumi: | |  | | 0 |  |  |  |
| 2.1. valsts pamatbudžets | |  | |  |  |  | NA |
| 2.2. valsts speciālais budžets | | 0 | | 0 | 0 | 0 | NA |
| 2.3. pašvaldību budžets | | 0 | | 0 | 0 | 0 | NA |
| 3. Finansiālā ietekme: | | 0 | | 0 | 0 | 0 | NA |
| 3.1. valsts pamatbudžets | | 0 | | 0 | 0 | 0 | NA |
| 3.2. speciālais budžets | | 0 | | 0 | 0 | 0 | NA |
| 3.3. pašvaldību budžets | | 0 | | 0 | 0 | 0 | NA |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | | 0 | 0 | 0 | NA |
| 0 | 0 | 0 | NA |
| 0 | 0 | 0 | NA |
| 5. Precizēta finansiālā ietekme: | | X | | 0 | 0 | 0 | NA |
| 5.1. valsts pamatbudžets | | 0 | 0 | 0 | NA |
| 5.2. speciālais budžets | | 0 | 0 | 0 | NA |
| 5.3. pašvaldību budžets | | 0 | 0 | 0 | NA |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | |  | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Programmas kopējais finansējums no publiskajiem līdzekļiem veido 12 586 667 EUR, no kuriem 11 328 000 EUR ir Norvēģijas finanšu instrumenta līdzfinansējums un 1 258 667 EUR ir Latvijas valsts budžeta līdzekļi. | | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Tiesību akta projekts nodrošina Eiropas Savienības tiesību akta Eiropas Komisijas 2013.gada 18.decembra Regula Nr.1407/2013 prasību ievērošanu. |
| 2. | Citas starptautiskās saistības | Tiesību akta projekts nodrošina Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2009.–2014.gadā (apstiprināts ar Ministru kabineta 2011.gada 29.marta noteikumiem Nr.252) īstenošanu. |
| 3. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | Tiesību akta projekts nodrošina Komisijas regula Nr.1407/2013 noteikto prasību ievērošanu. | | | | |
| A | B | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1407/2013 un 7.panta 4.punkts un 8.pants | Noteikumu projekta 6.punkts (tiek veikti grozījumi MK noteikumu Nr.181 17.punktā) | | *Ieviests pilnībā* | | *Neparedz stingrāku prasību* |
| Komisijas regulas Nr.1407/2013 1.panta 2.punkts | Noteikumu projekta 9.punkts (tiek papildināti MK noteikumi Nr.181 ar 23.1 punktu). | | *Ieviests pilnībā* | | *Neparedz stingrākas prasības* |
| Komisijas regulas Nr. 1407/2013 4.panta 3.punkta a apakšpunkts | Noteikumu projekta 8.punkts (tiek veikti grozījumi MK noteikumu Nr.181 23.punktā) | | *Ieviests pilnībā* | | *Neparedz stingrākas prasības* |
| Komisijas regulas Nr. 1407/2013 5.panta 1.un 2.punkts | Noteikumu projekta 7.punkts (tiek veikti grozījumi MK noteikumu Nr.181 21.punktā) | | *Ieviests pilnībā* | | *Neparedz stingrākas prasības* |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Noteikumu projekts šo jomu neskar. | | | |
| A | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Noteikumu projekts šo jomu neskar. | | Noteikumu projekts šo jomu neskar. | | Noteikumu projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Noteikumu projekts šo jomu neskar. | | | |
| Cita informācija | | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Grozījumi skar iepriekš noteiktā projekta īstenotāju un tā sniegto pirmsinkubācijas un inkubācijas pakalpojumu saņēmējus, kā arī bilateriālo aktivitāšu īstenošanā iesaistītās organizācijas, komersantu un iestādes.  Noteikumu projekts citas sabiedrības grupas neietekmē. |
| 2. | Sabiedrības līdzdalība projekta izstrādē | Noteikumu projekts paredz labvēlīgākus nosacījumus potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nav nepieciešams rīkot. Vienlaicīgi noteikumu projekts tiks izvietots Ekonomikas ministrijas tīmekļa vietnē. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta īstenošanā ir iesaistīta Ekonomikas ministrija kā programmas apsaimniekotājs un LIAA kā Aģentūra, kam ir deleģētas Ekonomikas ministrijas uzdevumi attiecībā uz programmas īstenošanu. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru. |
| 3. | Cita informācija | Nav. |

*Anotācijas IV sadaļa - projekts šo jomu neskar.*

Ministru prezidenta biedrs,

ekonomikas ministrs Arvils Ašeradens

Vīza: Valsts sekretārs pienākumu izpildītājs,

valsts sekretāra vientnieks Raimonds Aleksejenko

07.03.2016 09:00

2545

E.Grūbe, 67013022

[Evita.Grube@em.gov.lv](mailto:Evita.Grube@em.gov.lv)